[pic] | KUMMISSJONI TAL-KOMUNITAJIET EWROPEJ |

Brussel 10.11.2005

KUMM(2005) 549 finali

KOMUNIKAZZJONI MILL-KUMMISSJONI

L-Immodernizzar ta’ l-edukazzjoni u t-taħriġ: kontribuzzjoni essenzjali għall-prosperità u l-koeżjoni soċjali fl-Ewropa Abbozz tar-rapport konġunt tal-Kunsill u l-Kummissjoni għall-2006 dwar il-progress fl-implimentazzjoni tal-"Programm ta’ Ħidma dwar l-Edukazzjoni u t-Taħriġ 2010" {SEC(2005) 1415}

Werrej

1. Introduzzjoni 3

2. Progress fl-implimentazzjoni ta’ Edukazzjoni u Taħriġ 2010 4

2.1. Fil-livell nazzjonali: ir-riformi sejri fid-direzzjoni t-tajba 4

2.2. Fil-livell Ewropew: it-titjib fil-kontroll tal-programm ta’ ħidma Edukazzjoni u Taħriġ 2010 9

3. Konklużjoni: L-aċċelerazzjoni tal-pass tar-riformi sabiex tiġi żgurata kontribuzzjoni aktar effettiva għall-istrateġija ta’ Lisbona u għat-tisħiħ tal-mudell soċjali Ewropew 10

3.1. Ir-Riformi għandhom jagħtu attenzjoni speċjali lill-kwistjonijiet ta’ ekwità u kontroll 11

3.2. It-Tisħiħ ta’ l-implimentazzjoni ta’ Edukazzjoni u Taħriġ 2010 12

Anness ta’ l-istatistika……………………………………………………………………....14

1. INTRODUZZJONI

Fir-Rapport Konġunt Temporanju tagħhom[1] il-Kunsill (Edukazzjoni) u l-Kummissjoni Ewropea sejħu għal riformi urġenti fis-sistemi ta’ l-edukazzjoni u tat-taħriġ ta’ l-Ewropa sabiex l-Unjoni twettaq l-għanijiet soċjali u ekonomiċi tagħha. Huma ntrabtu illi kull sentejn jevalwaw il-progress fl-implimentazzjoni tal-programm ta’ ħidma Edukazzjoni u Taħriġ 2010, li jinkludi l-proċess ta’ Kopenħagen dwar l-edukazzjoni vokazzjonali u t-taħriġ (VET), u azzjonijiet għal edukazzjoni ogħla. Dan ir-rapport huwa l-ewwel wieħed f’dan iċ-ċiklu l-ġdid. Edukazzjoni u Taħriġ 2010 huwa wkoll kontribuzzjoni importanti fl-implimentazzjoni tal-linji gwida integrati l-ġodda għall-impjiegi u t-tkabbir[2], li jinkludi l-Patt Ewropew dwar iż-Żgħażagħ.

L-evalwazzjoni intermedja riċenti li saret ta’ l-Istrateġija ta’ Liżbona kkonfermat il-post ċentrali li jokkupaw l-edukazzjoni u t-taħriġ fl-aġenda li għandha l-Unjoni Ewropea għall-impjiegi u t-tkabbir. Il-linji gwida integrati jagħmlu sejħa lil-Istati Membri sabiex jespandu u jtejbu l-investiment fil-kapital uman u sabiex jaddattaw is-sistemi ta’ l-edukazzjoni u t-taħriġ skond il-ħtiġijiet ġodda dwar il-kompetenza. F’dan il-kuntest, il-Kunsill Ewropew talab ukoll illi l-programm ta’ ħidma Edukazzjoni u Taħriġ 2010 jkompli jkun implimentat bis-sħiħ.

Il-Kunsill emfasizza ripetutament ir- rwol doppju – soċjali u ekonomiku – tas-sistemi ta’ l-edukazzjoni u t-taħriġ. L-edukazzjoni u t-taħriġ huma fatturi determinanti fil-potenzjali li għandu kull pajjiż għall-eċċellenza, l-innovazzjoni u l-kompetitività.Fl-istess waqt,huma parti integrali tad-dimensjoni soċjali ta’ l-Ewropa , għaliex jittrasmettu valuri ta’ solidarjetà, opportunitajiet ugwali u parteċipazzjoni soċjali, filwaqt li jipproduċu wkoll effetti pożittivi fuq is-saħħa, il-kriminalità, l-ambjent, id-demokratizzazzjoni u l-kwalità tal-ħajja inġenerali .Iċ-ċittadini kollha għandhom bżonn jiksbu u jkomplu jaġġornaw l-għerf, is-snajja’ u l-kompetenzi tagħhom permezz ta’ tagħlim għal tul ħajjithom, u l-ħtiġijiet speċifiċi ta’ dawk li qegħdin f’riskju ta’ esklużjoni soċjali jridu jittieħdu in konsiderazzjoni. Dan ser jgħin sabiex jiżdiedu l-parteċipazzjoni fid-dinja tax-xogħol u t-tkabbir ekonomiku, filwaqt li tiġi żgurata l-koeżjoni soċjali.

L-investiment fl-edukazzjoni u t-taħriġ għandu prezz, imma r-riżultati tajbin ħafna fil-qasam privat, ekonomiku u soċjali fuq tul ta’ żmien medju kif ukoll fit-tul huma akbar mill-ispejjeż. Ir-riformi għalhekk għandhom ikomplu jfittxu s-sinerġiji bejn l-għanijiet ekonomiċi u soċjali, li fil-fatt isaħħu lil xulxin.

Dawn il-konsiderazzjonijiet huma relevanti ħafna għar-riflessjoni kurrenti ta’ l-Unjoni dwar l-iżvilupp fil-futur tal- mudell soċjali Ewropew. L-Ewropa qed taffaċċja sfidiet soċjo-ekonomiċi u demografiċi enormi assoċjati ma’ popolazzjoni li qed tixjieħ, figura għolja ta’ adulti b’ħiliet limitati, rati għolja ta’ qgħad fiż-żgħażagħ, eċċ. Jeħtieġ li jiġu indirizzati dawn l-isfidi sabiex titjieb s-sostenibilità fit-tul tas-sistemi soċjali ta’ l-Ewropa. L-edukazzjoni u t-taħriġ huma parti mis-soluzzjoni għal dawn il-problemi.

2. PROGRESS FL-IMPLIMENTAZZJONI TA’ EDUKAZZJONI U TAħRIġ 2010

It-taqsimiet li ġejjin jippreżentaw, għall-ewwel darba, deskrizzjoni qasira u ġenerika tal-progress li sar lejn l-immodernizzar tas-sistemi ta’ l-edukazzjoni u t-taħriġ fl-Ewropa, li kien sar sejħa għalih f’Liżbona. L-analiżi hija bbażata primarjament fuq ir-rapporti nazzjonali għall-2005 ta’ l-Istati Membri, il-pajjiżi ta’ l-EFTA-ŻEE, u l-pajjiżi deħlin u dawk kandidati[3]. Turi kif ir-riformi qed jikkontribwixxu għall-oqsma ta’ prijorità li ġew identifikati fir-Rapport Konġunt Temporanju ta’ l-2004[4].

2.1. Fil-livell nazzjonali: ir-riformi sejrin fid-direzzjoni t-tajba

Ir-rapporti nazzjonali jindikaw illi l-programm ta’ ħidma Edukazzjoni u Taħriġ 2010 sar parti aktar ċara mix-xenarju tal-politika nazzjonali. L-Istati Membri kollha issa jqisu, sa punti differenti, illi l-istrateġija ta’ Liżbona hija parti mill-iżvilupp tal-politika nazzjonali dwar l-edukazzjoni u t-taħriġ . Numru ta’ pajjiżi dejjem jiżdied issa għandhom arranġamenti konkreti għall-koordinazzjoni bejn il-Ministeri (specjalment ta’ l-edukazzjoni u t-taħriġ) b’responsabilità għall-implimentazzjoni tal-programm ta’ ħidma Edukazzjoni u Taħriġ 2010, u għall-konsultazzjoni tal-partijiet interessati bħall-imsieħba soċjali. Bosta pajjiżi stabilixxew jew qed jistabilixxu l-miri tagħhom li għandhom x’jaqsmu – bi gradi differenti - mal-livelli ta’ referenza tar-rendiment medju Ewropew fl-edukazzjoni u t-taħriġ. Dan huwa wkoll ta’ importanza partikolari għall-implimentazzjoni ta’ l-Istrateġija Ewropea dwar l-Impjiegi [5] .

2.1.1 Il-Prijoritajiet u l-investimenti qed jimmiraw għal effiċjenza u kwalità akbar

Mill-2000, f’dak li jirrigwarda l-investiment totali f’setturi ta’ l-ekonomija tat-tagħrif essenzjali, id-distakk ma naqasx bejn l-Ewropa u pajjiżi kompetituri bħall-Istati Uniti. Xi pajjiżi Asjatiċi bħaċ-Ċina u l-Indja qed jirkupraw b’rata mgħaġġla.

Madanakollu, in-nefqa pubblika fuq l-edukazzjoni bħala perċentwali tal-PGD qed tiżdied kważi fil-pajjiżi kollha ta’ l-UE (medja ta’ l-UE: 4.9% fl-2000, 5.2% fl-2002).

Ix-xejra ta’ żieda li ġiet innutata bejn l-2000 u l-2002 hija sinjal inkoraġġanti illi l-Gvernijiet iqisu n-nefqa pubblika fl-edukazzjoni bħala prijorità. Madanakollu, hemm varjazzjonijiet kbar bejn il-pajjiżi, ta’ bejn erbgħa u tmienja fil-mija tal-PGD. Il-biċċa l-kbira tal-Gvernijiet donnhom qed jagħrfu illi r-riformi neċessarji ma jistgħux jitwettqu bil-livelli u l-mudelli preżenti ta’ investiment .

Ħafna pajjiżi qed jistimolaw l-investiment privat minn individwi u familji, partikolarment f’żoni fejn hemm rati għolja ta’ profitti min-negozju, pereżempju permezz ta’inċentivi bħal vawċers jew kontijiet ta’ tagħlim individwali (eż. AT, BE, NL, RU[6]), inċentivi fuq it-taxxi (eż FI, HU, LT, PT, SI) jew miżati fuq it-tagħlim (eż AT, BE fr, PL, RO, RU). Sforzi sabiex min iħaddem jiġi inkoraġġit sabiex jinvesti aktar kienu anqas estensivi u l-effikaċja tagħhom hija anqas dimostrabbli. Hemm ftit evidenza ta’ żieda totali fl-investiment minn min iħaddem f’taħriġ kontinwu.

Żieda fl-effiċjenza permezz ta’ titjib fil-kwalità hija tema importanti ħafna għar-riforma għall-parti l-kbira tal-pajjiżi, b’emfażi mqiegħda fuq id-deċentralizzazzjoni u t-titjib tat-tmexxija istituzzjonali. Filwaqt illi l-parti kbira tal-pajjiżi jagħmlu użu ta’ data komparattiva internazzjonali dwar ir-riżultati sabiex jevalwaw ir-rendiment tas-sistema, bosta ma żviluppawx indikaturi dwar ir-riżultati nazzjonali jew arranġamenti għall-ġbir tad- data neċessarja. Huwa għalhekk diffiċli illi jitkejjel l-impatt ta’ l-azzjonijiet meħuda.

Il-pajjiżi kollha jemfasizzaw l-importanza kruċjali li jiġu żviluppati l-ħiliet meħtieġa għall-ekonomija bbażata fuq it-tagħrif u s-soċjetà, u għall-kompetitittività ekonomika. Il-kisba ta’ kwalità ogħla fil-provvista u t-titjib ta’ l-istandards huma wkoll prijoritajiet ewlenin għall-parti l-kbira tal-pajjiżi flimkien mat-taħriġ ta’ l-għalliema, aktar parteċipazzjoni fl-edukazzjoni ogħla u l-implimentazzjoni tar-riformi tal-proċess ta’ Bologna[7], it-titjib fid-dehra tal-VET, u l-garanzija ta’ aċċess għall-ICT.

Fir-rigward ta’ l-inklużjoni soċjali, il-pajjiżi kollha jindikaw illi l-aċċess u kemm huma impjegabbli l-gruppi immirati huma komponenti importanti tal-politika tagħhom. Ħafna pajjiżi (eż. CY, CZ, EL, ES, LV, MT, PT, RO), u partikolarment dawk fejn il-livelli ta’ nfiq fuq l-edukazzjoni u t-taħriġ huma baxxi meta mqabbla, jemfasizzaw illi l-limitazzjonijiet finanzjarji jnaqqsu l-kapaċità tagħhom li jimplimentaw il-politika neċessarja.

Bosta pajjiżi jemfasizzaw illi fit-tattiċi tagħhom dwar l-edukazzjoni u t-taħriġ l-għanijiet ekonomiċi u soċjali jissapportjaw lil xulxin . Oħrajn jargumentaw jekk l-aġenda ekonomika u dwar l-impjiegi jkollha suċċess, l-għanijiet soċjali (ekwità u koeżjoni soċjali) jistgħu jiġu indirizzati aktar faċilment. Dawn il-kwistjonijiet huma partikolarment relevanti għad-diskussjoni dwar il-mudell soċjali Ewropew.

2.1.2. Progress fid-definizzjoni ta’ strateġiji għat-tagħlim għal tul il-ħajja, iżda l-implimentazzjoni tibqa’ l-isfida

Mill-2003 sar progress lejn il-għan, miftiehem mill-Kunsill Ewropew, illi l-istrateġiji għat-tagħlim għal tul il-ħajja[8] għandhom jitwettqu fl-Istati Membri kollha sal-2006[9]. Din hija dimensjoni essenzjali tal-linji gwida integrati l-ġodda ta’ Liżbona. Ħafna – imma mhux kollha – pajjiżi issa żviluppaw dikjarazzjonijiet ta’ politika dwar it-tagħlim għal tul il-ħajja , per eżempju dokumenti ta’ strateġija jew pjanijiet t’azzjoni nazzjonali. Oħrajn introduċew legislazzjoni qafas (eż. EL, ES, FR, RO).

Għadu l-każ, madanakollu, kif intwera fl-2003, illi l-istrateġiji għadhom mhumiex ibbilanċjati. Hemm tendenza biex jew jiffukaw fuq l-impjegabilità jew fuq li jerġgħu jimpjegaw lil dawk li jkunu nqatgħu mis-sistemi.Xi pajjiżi bħall-Iżvezja, id-Danimarka, il-Finlandja u n-Norveġja qegħdin avvanzati sew fit-triq lejn il-kisba ta’ tattika nazzjonali li hija koerenti u komprensiva, u qegħdin jagħmlu progress qawwi fl-implimentazzjoni.

Madanakollu, huwa inkoraġġanti illi politika bażi għat-tagħlim għal tul il-ħajja qed tirkupra fl-importanza fl-Ewropa. Pereżempju, xi pajjiżi (eż. FI, FR, PT) għandhom sistemi stabbiliti għall-validazzjoni tat-tagħlim non-formali u informali, filwaqt li ħafna oħrajn reċentement introduċew miżuri jew qegħdin fil-proċess li jagħmlu dan (eż. BE nl, DK, ES, NL, NO, SE, SI). It-tmexxija tul il-ħajja qiegħda ukoll tiġi affrontata minn numru dejjem akbar ta’ pajjiżi (eż. BE, DK, FR, IE, FR, IS, LI), kif inhu wkoll il-każ ta’ l-iżvilupp ta’ qafas nazzjonli wieħed dwar il-kwalifiki (eż. IE). Dan ta’ l-aħħar huwa wkoll prijorità essenzjali għal uħud mill-Istati Membri l-ġodda u pajjiżi kandidati (eż. CY, EE, HR, LV, PL, RO, SI, TK).

Madwar 10% ta’ l-adulti fl-UE, ta’ età bejn 25-64, jipparteċipaw fit-tagħlim għal tul ħajjithom, mera ftit li xejn ta’ progress mill-2000, b’varjazzjonijiet sinifikanti bejn il-pajjiżi.

Il-ħtieġa li jiżdiedu r-rati ta’ parteċipazzjoni fit-tagħlim ulterjuri tibqa’ sfida ewlenija għall-Ewropa, partikolarment fir-reġjuni tan-nofsinhar ta’ l-Ewropa u l-Istati Membri l-ġodda. Ir-rati baxxi huma xkiel għaż-żieda fil-parteċipazzjoni fis-suq tax-xogħol, u għalhekk huma ta’ spiża għall-ekonomija u s-soċjetà kollha. Huma jimminaw is-sostenibilità tal-mudell soċjali Ewropew .

Madwar l-Ewropa mhemmx prijorità u ffinanzjar biżżejjed għal żieda fl-aċċess għal opportunitajiet ta’ tagħlim għall-adulti, speċjalment għal ħaddiema li huma akbar, li n-numri tagħhom għandhom jiżdiedu b’madwar 14-il miljun sal-2030, u għal dawk bi ftit ħiliet. Ħafna mill-pajjiżi li rreġistraw l-ogħla livelli ta’ parteċipazzjoni taw prijorità għolja lill-istrateġiji għat-tagħlim għall-adulti bħala parti minn strateġija integrata u komprensiva dwar it-tagħlim għal tul il-ħajja.

Kważi 16% taż-żgħażagħ fl-UE għadhom jitilqu kmieni mill-iskola, u dan jirrifletti biss progress minimu lejn il-mira ta’ 10% ta’ UE 2010.

Kważi 20% ta’ dak li għandhom 15-il sena għadhom qed ikollhom diffikultà kbira fil-qari, u dan ma jirrifletti ebda progress mill-2000 meta paragunat mar-referenzi ta’ l-UE li tnaqqas din iċ-ċifra bi kwint.

77% ta’ dawk li għandhom bejn 18-24-il sena jtemmu l-edukazzjoni sekondarja għolja, xorta ‘l bogħod mir-referenza ta’ l-UE ta’ 85%, minkejja progress tajjeb f’xi pajjiżi.

In-numri persistement għoljin ta’ żgħażagħ li jitilqu l-iskola mingħajr livell bażiku ta’ kwalifiki u kompetenzi huma sinjal inkwetanti illi s-sistemi edukattivi inizjali mhumiex dejjem jipprovdu l-pedamenti neċessarji għal tagħlim għal tul il-ħajja. Din il-problema hija ukoll riflessa fil-linji gwida integrati l-ġodda ta’ Liżbona u fil-Patt Ewropew dwar iż-Żgħażagħ. Bosta pajjiżi qed jirrispondu għal dan billi jirriformaw il-kurrikulu u l-programmi ta’ studju, bil-għan li jiżguraw illi ħiliet essenzjali u transversali jinkisbu minn kulħadd (eż. AT, DE, FR, IT, NO, UK), u li ż-żgħażagħ – speċjalment dawk minn sfond żvantaġġjat – ma jintilfux (ara ukoll sezzjoni 2.1.4.).

2.1.3. Ir-riformi fl-Edukazzjoni Ogħla jappoġġaw dejjem aktar l-aġenda ta’ Liżbona

Il-proċess ta’ Bologna jissokta jġib riformi fuq l-istrutturi ta’ l-edukazzjoni ogħla, b’mod partikolari fir-rigward ta’ l-introduzzjoni ta’ l-istruttura ta’ lawrji fi tliet ċikli u fit-titjib ta’ l-assigurazzjoni tal-kwalità. Il-proċess ta’ Bologna, aktar mill-istrateġija ta’ Liżbona, għandu t-tendenza li jkun fuq quddiem fl-iżvilupp tal-politika nazzjonali f’dan is-settur. Madankollu, hemm sinjali illi l-pajjiżi qed jibdew jitħabtu ma’ l-isfidi tal-governanza, finanzjament u ta’ kif tagħti dehra sabiħa, li għandhom jgħinu biex jiżguraw il-kontribuzzjoni ta’ l-universitajiet għall-kompetittività, impiegi u żvilupp[10].

Fir-rigward tal-kontroll, ħafna pajjiżi, per eżempju, daħħlu diversi forom ta’ sistemi ta’ kuntratti biex jirregolaw ir-relazzjonijiet bejn l-istituzzjonijiet ta’ edukazzjoni ogħla u l-Istat, bħala bażi għall-allokazzjoni interna tar-riżorsi (eż. AT, CZ, DE, DK, FR, IS, LI, SK). Ħafna pajjiżi ta’ l-Ewropaqed jippruvaw ilaħħqu mal-problema tal-fragmentazzjoni tas-sistemi tagħhom ta’ edukazzjoni ogħla billi jdaħħlu reġimi ġodda ta’ kontroll istituzzjonali, li spiss jinkludu dawk li jkollhom interess minn barra.

L-investiment totali (pubbliku u privat) fl-edukazzjoni ogħla fl-UE fl-2001 huwa ta’ 1.28% tal-GDP, imqabbel mat-2.5% fil-Kanada u t-3.25% fil-US. It-tliet pajjiżi ta’ l-UE li jonfqu l-aktar huma d-Danimarka (2.8%), l-Iżvezja (2.3%) u l-Finlandja (2.3%). Biex tagħlaq id-differenza fl-infiq mal-USA, l-UE trid tintrabat li tonfoq €150 biljun kull sena, u tiżgura b’mod partikolari investiment sostanzjalment akbar mis-settur[11].

Għal ħafna pajjiżi l-finanzjament jibqa’ sfida ewlenija u ostaklu għall-implimentazzjoni ta’ l-aġenda ta’ modernizzazzjoni.

Li tiffaċilita l-mobiltà lejn il-pajjiż jidher li huwa mezz mifrux biex tkabbar il-ġibda lejn l-edukazzjoni ogħla fl-Ewropa. Ftit pajjiżi biss jmorru ‘l hinn billi jimpenjaw ruħhom fi promozzjoni attiva jew f’attivitajiet speċifiċi ta’ reklutaġġ internazzjonali. (p.e. DE, FI, FR, IE, NL, UK). Diversi Stati Membri ġodda qed jimmiraw li jaffrontaw din il-kwistjoni billi jistabbilixxu sħubija ma’ universitajiet barra mill-pajjiż biex jingħataw lawrji konġunti.

It-tisħiħ fil-kollaborazzjoni bejn l-edukazzjoni ogħla u l-industrija huwa rikonoxxut mill-biċċa l-kbira tal-pajjiżi bħala kondizzjoni bażika għall-innovazzjoni u kompetittività akbar, iżda ftit wisq għandhom approċċ komprensiv għal din il-kwistjoni. Parti mill-problema hija li l-istrateġiji nazzjonali għall-innovazzjoni ħafna drabi ma jinkorporawx ir-riformi għall-edukazzjoni ogħla.

Ħafna pajjiżi qed jinkoraġġixxu lill-universitajiet biex jagħmlu l-parti tagħhom ħalli t-tagħlim għal tul il-ħajja jsir realtà billi jwessgħu l-aċċess għal dawk li tradizzjonalment ma jistudjawx, bħal ma huma dawk li ġejjin minn ambjenti soċjo-ekonomiċi baxxi, inkluż it-twaqqif ta’ sistemi li jagħtu validità lit-tagħlim non-formali u informali. Dan huwa parti mill-isforz ġenerali ma’ l-Ewropa kollha biex jogħlew il-livelli ta’ partiċipazzjoni fl-edukazzjoni ogħla. Numru kbir ħafna ta’ universitajiet joffru żvilupp professjonali b’mod kontinwu, u l-universitajiet miftuħa li jużaw modi ta’ tagħlim mill-bogħod u mħallat u ta’ tagħlim ibbażat fuq l-ICT qed isiru wkoll dejjem aktar popolari.

2.1.4. L-istat ta’ l-edukazzjoni vokazzjonali u t-taħriġ qiegħed jitjieb gradwalment imma għad hemm ħafna xi jsir

Il-prijoritajiet nazzjonali għar-riforma ta’ l-edukazzjoni vokazzjonali u t-taħriġ (VET) donnhom li b’mod wiesgħa jirriflettu dawk tal-proċess ta’ Kopenħagen. L-implimentazzjoni ta’ prinċipji komuni u referenzi maqbula f’livell Ewropew (eż. għall-validazzjoni tat-tagħlim non-formali, il-garanzija ta’ kwalità, it-tmexxija) beda, iżda l-pajjiżi qed jemfasizzaw illi għadu kmieni wisq sabiex jiġu ppreżentati riżultati konkreti.

F’xi pajjiżi, il-VET għandha immaġini pożittiva (eż. AT, CZ, DE, FI), dovuta għal fatturi bħal ‘sistema doppja’ (jiġifieri taħriġ bl-alternanza), kwalifiki doppji (li jikkombinaw edukazzjoni ġenerali u edukazzjoni vokazzjonali) u miżuri riċenti favur l-aċċess għal edukazzjoni ogħla. Għadu spiss wisq il-każ, madanakollu, illi t-toroq vokazzjonali huma anqas attraenti minn dawk akkademiċi. It-titjib fil-kwalità u d-dehra tal-VET ikompli jkun sfida ewlenija għall-futur

Sabiex l-VET ikollha dehra aħjar ħafna pajjiżi jiffokaw fuq l-edukazzjoni sekondarja ogħla, inkluż l-iżvilupp tal-kurrikuli, il-progressjoni flessibli u r-rotot ta’ trasferiment, konessjonijiet mas-suq tax-xogħol, u tmexxija. Uħud qegħdin jagħtu prijorità, fil-kuntest ta’ l-iżvilupp ta’ strateġiji dwar it-tagħlim għal tul il-ħajja kollha, liż-żieda fil-progress lejn edukazzjoni ġenerali u ogħla (eż. AT, CZ, DE, ES, SK).

Li tissaħħaħ ir-relevanza tal-VET għas-suq tax-xogħol, u li jitjiebu r-relazzjonijiet ma’ min iħaddem u ma’ l-imsieħba soċjali, huwa fattur importanti għall-parti l-kbira tal-pajjiżi li qed jippruvaw jegħlbu l-kwistjonijiet tal-kwalità u d-dehra. It-titjib fl-istruttura tal-VET, l-aċċess għall-apprendistati u r-riforma fl-istandards tal-VET huma kruċjali f’dan il-kuntest. Li tipprevedi l-bżonnijiet tal-ħiliet u l-kwalifiki tibqa’ sfida ewlenija, li tirrikjedi involviment akbar minn min għandu x’jaqsam u t-titjib fil-ġbir tad- data .

Maġġoranza kbira ta’ pajjiżi esprimew tħassib dwar il-bżonnijiet ta’ persuni bi ftit ħiliet, bħalissa madwar 80 miljun fl-Unjoni, u jemfasizzaw l-importanza tal-parteċipazzjoni tal-ħaddiema u r-rwol tas-sistemi tal-VET bħala mezz ewlieni li tiġi assigurata l-inklużjoni soċjali.

Il-parti l-kbira tal-pajjiżi jikkonċentraw fuq il-popolazzjonijiet li jkunu fil-mira f’dan il-kuntest, u partikolarment fuq il-parteċipazzjoni taż-żgħażagħ fejn il-programmi tal-VET għandhom effett pożittiv fuq it-tnaqqis tar-rati ta’ min jitlaq kmieni mill-iskola. L-adulti u l-ħaddiema ta’ età akbar, mill-banda l-oħra għadhom mhumiex jingħataw biżżejjed prijorità.

L-iżvilupp professjonali ta’ l-għalliema vokazzjonali u dawk li jħarrġu jibqa’ sfida reali għall-parti l-kbira tal-pajjiżi.

2.1.5. Dimensjoni Ewropea li qed tikber iżda għadha insuffiċjenti fis-sistemi nazzjonali.

Il-pajjiżi kollha jqisu bħala importanti li tiżdied il-parteċipazzjoni fil-mobilità fl-edukazzjoni u t-taħriġ mil-livelli primarji sa dawk ogħla, inkluża l-mobilità ta’ l-għalliema u dawk li jipprovdu t-taħriġ bħala parti mill-iżvilupp professjonali tagħhom. Iżda minkejja li kien hemm xi inizjattivi promettenti, per eżempju f’dak li jirrigwarda l-kwalità tal-mobilità (eż AT, BG, CZ, EL, IE, LV), mhemmx biżżejjed strateġiji nazzjonali .Is-sapport prinċipali jkompli jiġi mill-programmi ta’ l-UE.Il-pajjiżi ġeneralment għandhom it-tendenza illi jippromwovu l-mobilità għall-istudenti li jidħlu aktar milli għal dawk li joħorġu.Europass, strument ewlieni li jissapportja l-mobilità, qed jiġi implimentat fl-Ewropa kollha[12].

Importanza akbar qiegħda ukoll tingħata lill-ħolqien ta’ dimensjoni Ewropea jew internazzjonali fis-sistemi nazzjonali ta’ l-edukazzjoni u t-taħriġ, bħala mezz ta’ promozzjoni ta’ ftehim bejn iż-żgħażagħ dwar l-Unjoni Ewropea.Xi pajjiżi (eż. DE, EE, FI, LU, NL) jinkludu dimensjoni Ewropea bħala parti espliċita tal-kurrikulu , u uħud qed jintroduċu r-riformi leġiżlattivi neċessarji. Ħafna jenfasizzaw l-importanza tat-tagħlim tal-lingwi. Il-politika u l-azzjonijiet għandom tendenza li jkunu mferxxa, madanakollu, u s’issa ftit jidher li l-istudenti kollha jtemmu l-edukazzjoni sekondarja bit-tagħrif u l-kompetenzi li ser ikollhom bżonn bħala ċittadini Ewropej, għan sottolineat fir-Rapport Konġunt Temporanju ta’ l-2004.

2.2. Fil-livell Ewropew: it-titjib fil-kontroll tal-programm ta’ ħidma Edukazzjoni u Taħriġ 2010

Matul l-2004-2005, il-Kunsill (Edukazzjoni) addotta numru ta’ għodda, prinċipji u strutturi komuni, per eżempju relatati mal-mobilità, il-garanzija ta’ kwalità, it-tagħlim non-formali u t-tmexxija. Kif ġie osservat fir-Rapport Konġunt Temporanju għall-2004, ftehimiet bħal dawn jistgħu jissapportjaw politika u riformi nazzjonali, u jikkontribwixxu għall-iżvilupp ta’ fiduċja reċiproka. Fil-qasam tal-VET, il-Komunikat ta’ Maastricht (Diċembru 2004)[13] stabilixxa prijoritajiet ġodda f’livell nazzjonali u f’dak Ewropew. Il-Kummissjoni addottat ukoll numru ta’ Komunikati, per eżempju dwar l-edukazzjoni għolja fl-istrateġija ta’ Liżbona u dwar l-iżvilupp ta’ indikatur Ewropew dwar il-kompetenza fil-lingwa[14], u abbozzi ta’ rakkomandazzjonijiet tal-Kunsill u l-Parlament Ewropew, per eżempju dwar kompetenzi ewlenin għat-tagħlim għal tul il-ħajja kollha

Bħala parti minn tiswir totali tal-proċess, u sabiex jiġi mkabbar il-valur tal-koerenza u jissaħħaħ il-kontroll, twaqqaf Grupp ta’ Koordinazzjoni ta’ Edukazzjoni u Taħriġ 2010 , li jiġbor fih rappreżentanti ministerjali ta’ kemm l-edukazzjoni u t-taħriġ, kif ukoll l-Imsieħba Soċjali Ewropej. Rapport regolari dwar l-indikaturi u l-miri għandu wkoll jgħin fil-monitoraġġ tal-progress.

Il-metodi ta’ ħidma ġew ukoll aġġornati sabiex jgħinu aħjar fl-implimentazzjoni f’livell nazzjonali. Il-gruppi ta’ ħidma[15] li implimentaw l-ewwel fażi tal-programm ta’ ħidma qed joħdulhom posthom ‘gruppi’ ta’ pajjiżi, li jiffukaw fuq kwistjonijiet ewlenin skond il-prijoritajiet u interessi nazzjonali tagħhom. Il-gruppi qed jorganizzaw attivitajiet konkreti ta’ tagħlim ta’ l-istess grad matul l-2005-6, li permezz tagħhom pajjiżi joffru sapport reċiproku fl-implimentazzjoni tar-riformi permezz ta’ l-identifikazzjoni ta’ fatturi ta’ suċċess u l-iskambju ta’ prattiċi tajbin.

Iż-żona Ewropea għall-edukazzjoni u t-taħriġ tkompli tissaħħaħ, partikolarment permezz ta’ l-iżvilupp ta’ Qafas Ewropew għall-Kwalifiċi (EQF). Tnieda proċess ta’ konsultazzjoni dwar mudell għall-EQF, u l-Kummissjoni ser tippreżenta proposta għal abbozz ta’ rakkomandazzjoni tal-Kunsill u l-Parlament Ewropew fl-2006. Fil-bidu ta’ l-2006, il-Kummissjoni sejra ukoll tippreżenta abbozz ta’ rakkomandazzjoni tal-Kunsill u l-Parlament Ewropew dwar il-kwalità ta’ l-edukazzjoni ta’ l-għalliema, kif ukoll Komunikat dwar it-tagħlim għall-adulti fl-aħħar tal-2006.

3. KONKLUżJONI: AċċELERAZZJONI TAL-PASS TAR-RIFORMI SABIEX TIżGURA KONTRIBUZZJONI AKTAR EFFETTIVA GħALL-ISTRATEġIJA TA’ LIżBONA U T-TISħIħ TAL-MUDELL SOċJALI EWROPEW

Ir-riformi nazzjonali sejrin fid-direzzjoni t-tajba. Hemm sinjali illi sforz pubbliku sostenut qed isir fl-Unjoni kollha u f’xi oqsma bdew joħorġu riżultati pożittivi. Żviluppi bħal dawn huma inkoraġġanti, speċjalment meta tqies il-fatt illi r-riformi fl-edukazzjoni jridu ż-żmien biex jibdew juru l-effetti tagħhom, u li d-differenzi fis-sitwazzjonijiet nazzjonali u l-punti tat-tluq fl-Unjoni mkabbra huma sinifikanti.

Is-sostenibilità fit-tul tal-mudell soċjali Ewropew ser tiddependi b’mod konsiderevoli fuq l-effettività ta’ dawn ir-riformi fil-fond u b’firxa wiesgħa, sabiex jiżguraw il-parteċipazzjoni attiva fil-ħajja ekonomika u soċjali taċ-ċittadini kollha, fil-livelli kollha ta’ l-abbiltà u l-isfond soċjali.

Huwa għaldaqstant partikolarment inkwetanti illi, minkejja li ntlaħqet kmieni l-mira Ewropea dwar iż-żieda fin-numru ta’ gradwati fil-matematika, ix-xjenza u t-teknoloġija, hemm ftit wisq progress f’dawk il-miri li għandhom x’jaqsmu ma’ l-inklużjoni soċjali. Sakemm ma jsirux sforzi aktar sinifikanti fl-oqsma tat-tluq kmieni mill-iskola, it-tkomplija ta’ l-edukazzjoni sekondarja għolja, u kompetenzi ewlenin, proporzjon akbar tal-ġenerazzjoni li jmiss ser taffaċċja l-esklużjoni soċjali, bi prezz għoli għalihom, għall-ekonomija u għas-soċjetà.Il-Kunsill Ewropew emfasizza l-importanza partikolari ta’ dawn l-oqsma ta’ Edukazzjoni u Taħriġ 2010 għaż-żgħażagħ, meta kien qed jaddotta l-Patt Ewropew dwar iż-Żgħażagħ f’Marzu 2005.

Il-prijoritajiet għall-azzjoni mniżżlin fir-Rapport Konġunt Temporanju għall-2004, kif ukoll il-messaġġ illi l-pass tar-riformi għandu jkun aċċelerat, jibqgħu validi fis-sħiħ. Il-progress ser ikompli jkun segwit mill-qrib fir-Rapport Konġunt li jmiss fl-2008.

3.1. Ir-Riformi għandhom jagħtu attenzjoni speċjali lill-kwistjonijiet ta’ ekwità u governanza

Ir-rapporti nazzjonali juru illi l-Gvernijiet jafu bl-isfidi nvoluti fl-immodernizzar ta’ l-edukazzjoni u t-taħriġ. B’mod partikolari jirreferu għad-diffikultà sabiex jiġu żgurati l-investimenti neċessarji pubbliċi u privati, u sabiex issir riforma ta’ l-istrutturi u t-tmexxija tas-sistemi.F’dan il-kuntest, attenzjoni partikolari għandha tingħata lill-materji ewleni ta’ ekwità u kontroll , inkluż permezz ta’ l-iżvilupp ta’ inċentivi xierqa, jekk ir-riformi għaddejjin għandhom ikunu ta’ suċċess. Il-Kummissjoni sejra tissapportja l-isforzi nazzjonali billi tagħti prijorità lil dawn l-oqsma f’attivitajiet futuri dwar it-tagħlim ta’ l-istess grad f’livell Ewropew.

3.1.1. Riformi ta’ implimentazzjoni li jiżguraw illi s-sistemi huma kemm effiċjenti kif ukoll ġusti

L-emfażi akbar li qed titpoġġa fuq l-effiċjenza fl-investiment pubbliku fl-edukazzjoni u t-taħriġ hija indikatur pożittiv.Madanakollu, trid tingħata attenzjoni xierqa lit-tkomplija tat-tagħlim għal tul il-ħajja kollha, u l-għanijiet li s-sistemi jkunu effiċjenti, ta’ kwalità u ġusti għandhom jingħataw l-istess konsiderazzjoni.Dan huwa sine qua non sabiex jintlaħqu l-miri ta’ Liżbona filwaqt illi jissaħħaħ il-mudell soċjali Ewropew.

Li tiżgura li s-sistemi huma ġusti jimplika illi l-eżiti u l-benefiċċji ta’ l-edukazzjoni u t-taħriġ għandhom ikunu indipendenti mill-kuntest soċjo-ekonomiku u fatturi oħrajn illi jistgħu jwasslu għal żvantaġġ edukattiv.Bħala tali, l-aċċess għandu jkun miftuħ għal kulħadd, u t-trattament għandu jkun differenti skond il-ħtiġijiet partikolari tan-nies f’dak li jirrigwarda t-tagħlim.

Ir-riċerka turi illi ma hemmx tpartit bejn l-effiċjenza u l- ġustizza, għaliex huma inter-dipendenti u jsaħħu lil xulxin. Aktar aċċess għall-edukazzjoni u t-taħriġ għal kulħadd, inklużi l-gruppi żvantaġġati u ħaddiema aktar anzjani, ser jikkontribwixxi sabiex tiżdied il-popolazzjoni attiva, li fl-istess ħin tippromwovi t-tkabbir u tnaqqas l-inugwaljanzi.Il-Kummissjoni ser tiddiskuti l-kwistjoni tal-ġustizzja u l-effiċjenza f’Komunikazzjoni li qed tippjana li taddotta fl-2006, u attenzjoni speċjali għandha tingħata f’dan il-qasam fir-Rapport Konġunt ta’ l-2008.

L-investimenti għandhom jimmiraw fuq oqsma fejn ir-riżultati soċjali u ekonomiċi huma l-ogħla, u b’hekk jikkombinaw b’mod effettiv l-effiċjenza u l-ġustizzja.F’dan ir-rigward, l-isforzi ta’ l-Istati Membri sabiex jintlaħqu l-miri ta’ l-UE li għandhom x’jaqsmu ma’ min jitlaq kmieni mill-iskola, it-tmiem ta’ l-edukazzjoni sekondarja għolja, u kompetenzi ewlenin, għandhom jiżdiedu fis-snin li ġejjin.B’mod partikolari, l-investiment fl-edukazzjoni pre-skolastika huwa ta’ l-akbar importanza sabiex jiġu evitati l-falliment fl-iskola u l-esklużjoni soċjali, u sabiex jitqiegħdu l-pedamenti għal aktar tagħlim.

3.1.2. Immobilizzarta’ dawk li għandhom interess u r-riżorsi permezzta’ diversi forom ta’ sħubija għall-finijiet ta’ tagħlim

Ir-riformi huma faċilitati permezz ta’ kuntest ekonomiku u soċjali favorevoli, u fejn ikun hemm livelli għolja ta’ investiment pubbliku u privat fit-tagħrif, il-ħiliet u l-kompetenzi, imma wkoll fejn il-metodi ta’ governanza tas-sistemi huma koerenti u koordinati .Sinerġija effettiva inter-ministerjali bejn ‘politika dwar it-tagħrif’ (edukazzjoni, taħriġ, impjiegi/affarijiet soċjali, riċerka eċċ), djalogu soċjali b’saħħtu, u l-għarfien u l-involviment attiv ta’ dawk li għandhom sehem ewlieni bħalma huma l-ġenituri u l-għalliema/dawk li jipprovdu t-taħriġ, is-settur tal-volontarjat u dawk li għandhom interess f’livell lokali tippromwovi l-konsensus f’dak li jirrigwarda l-għanijiet politiċi u r-riformi neċessarji. Madanakollu, dawn il-forom ta’ governanza mhumiex mifruxa.

Għandha tingħata prijorità lit-titjib tal-governanza permezz ta’ forom ta’ sħubijagħall-finijiet ta’ tagħlim, spċjalment fil-livell reġjonali u lokali, bħala mezz ta’ qsim tar-responsabilitajiet u l-ispejjeż bejn min għandu interess (istituzzjonijiet, awtoritajiet pubbliċi, imsieħba soċjali, intrapriżi, organizzazzjonijiet komunitarji, eċċ). Assoċjazzjonijiet bħal dawn għandhom jinvolvu lill-għalliema u dawk li jipprovdu taħriġ bħala l-aġenti ewlenin tat-tibdil fis-sistemi. Għandhom ukoll irawmu involviment akbar fost dawk li jagħtu x-xogħol billi jiżguraw ir-rilevanza ta’ provvista ta’ tagħlim għal tul il-ħajja.

3.2. It-Tisħiħ ta’ l-implimentazzjoni ta’ Edukazzjoni u Taħriġ 2010

3.2.1. F’livell nazzjonali

Anke jekk sar progress, il-prijoritajiet tal-programm ta’ ħidma Edukazzjoni u Taħriġ 2010 iridu jittieħdu aktar in konsiderazzjoni meta tkun qed tiġi formulata politika nazzjonali.L-Istati Membri għandhom b’mod partikolari jaċċertaw illi:

- l-edukazzjoni u t-taħriġ ikunu jokkupaw pożizzjoni ċentrali fil-programm nazzjonali dwar ir-riformi ta’ Liżbona, fil-qafas ta’ strateġija nazzjonali ta’ referenza għall-fondi strutturali, u fl-istrateġiji nazzjonali dwar il-protezzjoni soċjali u l-inklużjoni soċjali;

- il-mekkaniżmi għall-koordinazzjoni ta’ l-implimentazzjoni tal-programmi ta’ ħidma f’livell nazzjonali jkunu twaqqfu fil-pajjiżi kollha sa l-2008, bl-involviment tal-Ministeri differenti li jkunu kkonċernati u l-partijiet interessati prinċipali, speċjalment l-imsieħba soċjali;

- il-politika nazzjonali tikkontribwixxi attivament lejn il-kriterji ta’ referenza u l-għanijiet ta’ Edukazzjoni u Taħriġ 2010. Il-gvernijiet għandhom jagħmlu aktar billi jistabilixxu miri nazzjonali u indikaturi, billi jużaw dawn ir-referenzi Ewropej;

- l-evalwazzjoni ta’ l-istrateġiji politiċi hija mtejba sabiex tagħmilha aktar faċili li jiġi mmonitorjat aħjar il-progress, u sabiex tinħoloq kultura ta’ evalwazzjoni, billi jintużaw b’mod sħiħ ir-riżultati tar-riċerka. L-iżvilupp ta’ strumenti ta’ l-istatistika u infrastruttura ta’ kwalità għolja huwa għalhekk indispensabbli;

- il-ftehimiet Ewropej varji (eż. ir-risoluzzjonijiet jew konklużjonijiet tal-Kunsill dwar ir-referenzi u l-prinċipji komuni) adottati fil-kuntest tal-programm ta’ ħidma huma, sal-2008, użati bħala punti ta’ referenza ewlenin meta jkunu qed jiġu mfassla r-riformi nazzjonali.

3.2.2. F’livell Ewropew

Il-Kummissjoni ser tiżgura illi r-riżultati tal-programm ta’ ħidma Edukazzjoni u Taħriġ 2010 huma integrati fil-proċess ta’ l-implimentazzjoni tal-linji gwida integrati ta’ Liżbona u l-linji gwida ta’ l-UE għall-koeżjoni, u fid-dibattitu preżenti u l-azzjoni ta’ tkomplija konnessi mal-futur tal-mudell soċjali Ewropew. F’dan il-kuntest, il-fondi strutturali għandhom jagħtu prijorità lill-investiment fil-kapital uman.

Sabiex tissaħħaħ l-implimentazzjoni tal-programm ta’ ħidma, attenzjoni partikolari ser tingħata lil:

- l-iżvilupp ta’ programm iffukat tajjeb u rilevanti ta’ attivitajiet ta’ tagħlim għal nies bl-istess kapaċitajiet fil-qafas tal-Programm Integrat ġdid għat-Tagħlim Għal Tul il-Ħajja u fid-dawl ta’ esperjenzi tul l-2005. Attivitajiet ta’ tagħlim għal nies bl-istess kapaċitajiet ser jikkonċentraw fuq dawk l-oqsma fejn huma l-aktar meħtieġa r-riformi (oqsma ta’ referenza ta’ l-UE; strateġiji għal tagħlim għal tul il-ħajja kollha; effiċjenza u ekwità; governanza u assoċjazzjonijiet għat-tagħlim, edukazzjoni ogħla, VET);

- monitoraġġ aktar sistematiku ta’ l-implimentazzjoni ta’ l-istrateġiji għal tagħlim għal tul il-ħajja kollha fl-Istati Membri kollha. Din il-kwistjoni ser tkun prijorità ewlenija fir-Rapport Konġunt ta’ l-2008, speċjalment in konnessjoni mar-rwol tat-tagħlim għal tul il-ħajja kollha fit-tisħiħ tal-mudell soċjali Ewropew;

- li jintlaħaq ftehim dwar Qafas Ewropew għall-Kwalifiċi (EQF), kif ukoll dwar ir-rakkomandazzjonijiet tal-Kunsill u l-Parlament Ewropew dwar kompetenzi ewlenin għal tagħlim għal tul il-ħajja kollha u l-kwalità ta’ l-edukazzjoni ta’ l-għalliema;

- informazzjoni aħjar u skambji ta’ esperjenzi li jirrigwardaw l-użu tal-fondi strutturali u l-Bank ta’ l-Investiment Ewropew, biex jissaħħaħ l-iżvilupp ta’ l-edukazzjoni u t-taħriġ, bil-għan li dawn ir-riżorsi jiġu sfruttati aħjar fil-futur.

- STATISTICAL ANNEX

PROGRESS AGAINST THE FIVE REFERENCE LEVELS OF AVERAGE EUROPEAN PERFORMANCE ( BENCHMARKS ) IN EDUCATION AND TRAINING

Country Codes

EU European Union BE Belgium CZ Czech Republic DK Denmark DE Germany EE Estonia EL Greece ES Spain FR France IE Ireland IT Italy CY Cyprus LV Latvia LT Lithuania LU Luxembourg HU Hungary MT Malta NL Netherlands AT Austria PL Poland PT Portugal SI Slovenia | SK Slovakia FI Finland SE Sweden UK United Kingdom EEA European Economic Area IS Iceland LI Liechtenstein NO Norway Acceding Countries BG Bulgaria RO Romania Candidate Countries HR Croatia TR Turkey Others JP Japan US/USA United States of America |

OVERVIEW ON PROGRESS IN THE FIVE BENCHMARK AREAS

[pic]

Methodological remarks : The starting point in the year 2000 is set in the graph as zero and the 2010 benchmark as 100. The results achieved in each year are thus measured against the 2010 benchmark. A diagonal line shows the progress required, i.e. each year an additional 10% of progress would have to be achieved to reach the benchmark. If a line stays below this diagonal line, progress is not sufficient.

As regards lifelong learning participation, there have been many breaks in time series: some countries have revised their data collection methods between 2002 and 2003. The application of the new methods led to higher results from 2003, and thus progress is overstated between 2002 and 2003. The line 2002-2003 on lifelong learning participation is therefore dotted. For low achievers in reading (data from PISA survey) there are only results for 16 EU countries and for two years.

Key results:

* As regards the number of maths, science and technology (MST) graduates the benchmark will be over-achieved; the progress required has already been made in 2000-2003.

* There is some progress in lifelong learning participation. However, much of it is a result of changes in surveys in several Member States, which led to higher nominal participation rates and thus overstate overall progress.

* There is constant improvement as regards early school leavers, but faster progress is needed in order to achieve the benchmark.

* As regards upper secondary completion there has been almost no progress.

* Results for low achievers in reading have also not improved (but this is based only on two reference years).

KEY COMPETENCES

Percentage of pupils with reading literacy proficiency level one and lower (on the PISA reading literacy scale), 2000-2003

[pic] |

European Union * |

Japan |

USA |

[pic] | 2000 | [pic] | 2003 |

Source: DG Education and Culture. Data source: OECD, PISA 2003 database.

* In 2000, in the 16 EU countries for which comparable data is now available both for 2000 and 2003, the percentage of 15-year olds at level one or below was 19.4. The benchmark of reducing the share by 20% thus implies a target figure of 15.5%.

[pic]

[pic] | 2000 | [pic] | 2003 |

European Union (EU25) |

Japan |

USA |

[pic] | 2000 | [pic] | 2003 | [pic] | 2004 |

Source: DG Education and Culture. Data source: Eurostat (Labour Force Survey)

* 2003: change in series

[pic]

[pic] | 2000 | [pic] | 2003 | [pic] | 2004 |

European Union (EU25) |

Japan |

USA |

[pic] | 2000 | [pic] | 2003 | [pic] | 2004 |

Source: DG Education and Culture; Data Source: Eurostat (Labour Force Survey).

[pic]

[pic] | 2000 | [pic] | 2003 | [pic] | 2004 |

European Union (EU25) |

Japan |

USA |

Number of MST graduates (1000)

European Union (EU25) |

Japan |

USA |

[pic] | 2000 | [pic] | 2003 | [pic] | 2004 |

Source: DG Education and Culture. Data source: Eurostat (Labour Force Survey)

* 2003: change in series

[pic]

[pic] | 2000 | [pic] | 2003 | [pic] | 2004 |

| EU25 | |BE |CZ |DK |DE |EE |EL |ES |FR |IE |IT |CY |LV |LT |LU |HU |MT | | 2000 | 4.94 | |: |4.04 |8.39 |4.53 |5.59 |3.79 |4.42 |5.83 |4.36 |4.57 |5.60 |5.43 |5.67 |: |4.54 |4.55 | | 2001 | 5.10 | |6.11 |4.16 |8.50 |4.57 |5.48 |3.90 |4.41 |5.76 |4.35 |4.98 |6.28 |5.70 |5.92 |3.84 |5.15 |4.47 | | 2002 | 5.22 | |6.26 |4.41 |8.51 |4.78 |5.69 |3.96 |4.44 |5.81 |4.32 |4.75 |6.83 |5.82 |5.89 |3.99 |5.51 |4.54 | | | NL |AT |PL |PT |SI |SK |FI |SE |UK |IS |LI |NO |BG |RO |HR |TR |JP |US | | 2000 | 4.87 |5.66 |5.01 |5.74 |: |4.15 |6.12 |7.39 |4.58 |6.00 |: |6.82 |4.41 |2.89 |: |3.49 |3.59 |4.93 | | 2001 | 4.99 |5.70 |5.56 |5.91 |6.13 |4.03 |6.24 |7.31 |4.69 |6.47 |: |7.00 |3.53 |3.28 |: |3.65 |3.57 |5.08 | | 2002 | 5.08 |5.67 |5.60 |5.83 |6.02 |4.35 |6.39 |7.66 |5.25 |7.12 |2.95 |7.63 |3.57 |3.53 |4.32 |3.56 |3.60 |5.35 | | Source: DG Education and Culture. Data source: Eurostat (UOE data collection)

Additional notes

- DK: Expenditure at post secondary non-tertiary levels of education is not available.

- FR: Without French Overseas Departments, GR, LU, PT: Imputed retirement expenditure is not available.

- CY: Including financial aid to students studying abroad.- LU: expenditure at tertiary level of education not included. PT: expenditure at local level of government not included.- UK, JP, US: adjustment of GDP to the financial year, which differs from the calendar year.- TR, IS: expenditure at pre-primary level not included, TR: expenditure at regional and local levels of government not included.

- HR, US: Expenditure on educational institutions from public sources.

Between 1995 and 2000 public expenditure on education as a percentage of GDP fell slightly in the EU[17]. Since 2000, however, there has been an upward trend at EU level and in most Member States. The available data show, however, strong differences in spending levels between countries. Denmark and Sweden spend over 7.5% of GDP on education, while some Member States spend less than 4% of GDP (however spending is increasing in these countries).

[1] Edukazzjoni u Taħriġ 2010: Is-suċċess ta’ l-Istrateġija ta’ Lisbona hija impernjata fuq riformi urġenti, 3 ta’ Marzu 2004 (Kunsill dok. 6905/04 EDUK 43).

[2] Il-pakkett integrat jgħaqqad il-Linji Gwida dwar il-Politika Ekonomika Wiesgħa (BEPG) u l-Linji Gwida dwar l-Impjiegi (Deċiżjoni tal-Kunsill tat-12 ta’ Lulju 2005 dwar Linji Gwida għall-politika dwar l-impjiegi ta’ l-Istati Membri (2005/600/KE), ĠU L 205 tas-06.08.2005, u Rakkomandazzjoni tal-Kunsill tat-12 ta’ Lulju 2005 dwar il-linji gwida għall-politika ekonomika wiesgħa ta’ l-iStati Membri u l-Komunità (2005-2008) (2005/601/KE)).

[3] Ir-rapport ta’ l-2005 dwar il-progress lejn il-miri (SEC (2005) 419) kien ukoll ta’ bażi għall-analiżi.Ir-rapporti nazzjonali ser ikunu jistgħu jinstabu fuq il-websajt ta’ Edukazzjoni u Taħriġ 2010 minn Novembru 2005(http://www.europa.eu.int/comm/education/policies/2010/et_2010_mt.html).

[4] Aktar dettal huwa ppreżentat fl-anness ta’ l-istatistika. Analiżi kompluta tar-rapporti nazzjonali u ta’ l-iżviluppi f’livell ta’ UE jista’ jinstab fid-dokument ta’ ħidma tal-persunal li jakkumpanja lil dan il-Komunikat.

[5] Tlieta mill-ħames punti ta’ referenza huma ukoll miri taħt il-linji gwida ta’ l-UE dwar l-impjiegi.

[6] Ara l-anness ta’ l-istatistika għal indikazzjoni ta’ l-abbrevvjazzjoni tal-pajjiżi.

[7] Il-proċess ta’ Bologna huwa proċess inter-governamentali li għandu bħala mira tiegħu l-ħolqien ta’ Area ta’ Edukazzjoni Ogħla Ewropea sabiex itejjeb il-kapaċità għall-impjieg u l-mobilità taċ-ċittadini u jkabbar il-kompetittività internazzjonali ta’ l-edukazzjoni oħla Ewropea. Għal aktar tagħrif arahttp://europa.eu.int/comm/education/policies/educ/bologna/bologna_en.html.

[8] Tagħlim tul il-ħajja huwa definit bħala "kull attività ta’ tagħlim li ssir matul il-ħajja, bil-għan illi jittejbu t-tagħrif, il-ħiliet u l-kompetenzi f’perspttiva personali, ċivika, soċjali u/jew relatata max-xogħol.” (Komunikat atl-Kummissjoni dwar “Ir-realizzazjoni ta’ Żona Ewropea għat-tagħlim tul il-ħajja ”, COM (2001) 678 finali).

[9] Rapport Konġunt Temporanju ta’ l-2004, op cit.; konklużjonijiet tal-Kunsill Ewropew, 2004, 2005.

[10] Komunikat tal-Kummissjoni “L-Immobilizzar ta’ l-imħuħ ta’ l-Ewropa: nippermettu lill-universitajiet jagħmlu l-kontribut sħiħ tagħhom għall-Istrateġija ta’ Lisbona”. COM (2005) 152 finali.

[11] Ara “Ċifri Ewlenin għall-2005 dwar ix-Xjenza, it-Teknoloġija u l-Innovazzjoni: Lejn Żona Ewropea dwar it-Tagħrif”, Kummissjoni Ewropea.

[12] http://www.europa.eu.int/comm/education/programmes/europass/index_mt.html

[13] http://www.europa.eu.int/comm/education/policies/2010/vocational_en.html

[14] COM (2005) 556 finali

[15] Ir-riżultati tal-gruppi ta’ ħidma fl-2004 jinstgħu jinsabu fuq il-websajt ta’ Edukazzjoni u Taħriġ 2010: http://www.europa.eu.int/comm/education/policies/2010/objectives_mt.html

[16] Data used for assessing the benchmark refer to a 4-week period of participation (LFS 2004). If a longer period were used, rates would be higher. Eurostat data from the LFS ad hoc module on lifelong learning carried out in 2003 (referring to a 12-month period) show a participation rate of 42% (4.4% in formal education; 16.5% in non-formal learning and nearly one European out of three declared having taken some form of informal learning).

[17] However, in real terms, public expenditure on education and training increased on average by 1.9% per year from 1995 to 2000 and even by 3.8% since 2000.